### Resume

Forslag til [adresse] for husholdningsaffald har i henhold til byrådets beslutning den 5. oktober 2022, jf. punkt 175, været i offentlig høring i fem uger i perioden fra den 7. oktober til 11. november. Der er i høringsperioden ikke modtaget høringssvar. Forvaltningen finder på den baggrund ikke anledning til at anbefale ændringer i forslag til [adresse] for husholdningsaffald. Forvaltningen forelægger Vejle Kommunes Regulativ for husholdningsaffald til endelig godkendelse.

### Sagsfremstilling

Byrådet godkendte den 18. august 2021, jf. punkt 158, forslag til justeringer til de nuværende indsamlingsordninger på affalds- og ressourceområdet. Dette skete på baggrund af den nationale aftale ”Klimaplan for grøn affaldssektor og cirkulære økonomi” af 16. juni 2020 og affaldsbekendtgørelsen af 9. december 2020. Begge sætter rammerne for hvorledes, kommunerne skal sikre affaldsindsamling i 10 fraktioner.

Der er på denne baggrund udarbejdet et nyt regulativ for husholdningsaffald, som beskriver alle affaldsordninger i Vejle Kommune gældende fra den 27. februar 2023. Regulativet er udarbejdet i henhold til affaldsaktørbekendtgørelse BEK nr. 938 af 20/06/2022, som sætter rammerne for opbygningen af regulativer.

Høring:

Forslag til [adresse] for husholdningsaffald har været i høring i fem uger i perioden 7. oktober til 11. november 2022. Lovmæssigt skal regulativet i høring i minimum 4 uger. Da høringsperioden løb hen over efterårsferien forløb høringsperioden over fem uger. Der er ikke modtaget høringssvar i løbet af høringsperioden. Forvaltningen finder på den baggrund ikke anledning til at anbefale ændringer i forslag til [adresse] for husholdningsaffald. [adresse] for husholdningsaffald fremgår som bilag.

### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Ændringerne i regulativet understøtter [adresse] ønske om at være i den grønne førertrøje. Ændringerne bidrager således til [adresse] 2020-2050 såvel som [adresse] og Ressourceplan 2020-2032 samtidig med, at regulativet understøtter den nationale klimaplan.

### Historik

Teknik- og Miljødirektøren indstiller, 21. november 2022, pkt. 222:

at udvalget overfor Økonomiudvalg og byrådet anbefaler, at [adresse] for husholdningsaffald godkendes endeligt.

Beslutning fra Klima, Natur- og Miljøudvalget, 21. november 2022, pkt. 222:

Anbefalet.

Beslutning fra Økonomiudvalget, 5. december 2022, pkt. 253:

Anbefales.

### Beslutning

Godkendt.

Fraværende: Joachim Skov. I stedet mødte Jonas Møller